
ДО
ОБЩИНСКИ СЪВЕТ 
ПОМОРИЕ


ДОКЛАДНА ЗАПИСКА
ОТ ИВАН АЛЕКСИЕВ
КМЕТ НА ОБЩИНА ПОМОРИЕ

Относно: Определяне на представител на Община Поморие в предстоящото редовно годишно общо събрание на акционерите на „Хоризонт” АД, което ще се проведе на 30.08.2024 г.

УВАЖАЕМИ ОБЩИНСКИ СЪВЕТНИЦИ,
	С вх. рег. № 30-495-9/30.07.2024 г. в Община Поморие е постъпила покана от Председателя на Съвета на директорите на „Хоризонт“ АД, с която съм уведомен, че Съвета на директорите свиква редовно годишно общо събрание на акционерите на дружеството, което ще се проведе на 30.08.2024 г. от 11:00 ч. в гр. Поморие, ул. „Търговска“ № 4, при следния дневен ред:
1. Отчет на Съвета на директорите за дейността на дружеството през 2023 год. Проект за решение: Общото събрание на акционерите на „Хоризонт" АД, приема отчета на Съвета на директорите за дейността на дружеството през 2023 год.
2. Приемане на Годишен Финансов отчет за 2023 год. - Проект за решение: Общото събрание на акционерите на „Хоризонт" АД, приема Годишния Финансов отчет за 2023 г.
3. Вземане на решение за разпределение на печалбата на дружеството.
Поканени  са  всички  акционери  или  техни  надлежно  упълномощени представители да вземат участие в общото събрание.
Регистрацията на акционерите ще започне в 11:00 часа. При липса на кворум  събранието ще се проведе на 30.08.2024 год. от 13:00 часа на същото място при същия дневен ред.
С постъпилата покана от Изпълнителния директор на акционерното дружество, Община Поморие е уведомена за датата, часа, мястото и дневния ред за провеждане на редовното общо събрание на акционерите на дружеството. Съгласно законовите разпоредби е необходимо Общински съвет-Поморие да гласува позицията на общината по предложения дневен ред, да определи представител и неговия мандат за гласуване по точките на дневен ред.
Също така е налице необходимост от разпореждане за предварително изпълнение на решението на Общински съвет-Поморие, с оглед защита на обществени интереси и поради краткия период от време между датата на вземане на настоящото решение и датата на провеждане на редовното годишно общо събрание на акционерите на  „Хоризонт“ АД.

В тази връзка предлагам на Общински съвет - Поморие, да вземе следните
РЕШЕНИЯ:
на основание разпоредбата на чл. 21, ал. 1, т. 9 от ЗМСМА и във връзка с чл. 21, ал. 3 от  НАРЕДБА №10 за условията и реда за упражняване на правата на собственост на Община Поморие в публични предприятия и търговски дружества с общинско участие в капитала и за участието на Общината в граждански дружества, в сдружения с нестопанска цел и сключването на договори за съвместна дейност, Общински съвет - Поморие 

	1. Избира …………за представител на Община Поморие в редовно годишно общо събрание на акционерите на „Хоризонт” АД, което ще се проведе на 30.08.2024 г. от 11:00 ч. в гр. Поморие, ул. „Търговска“ № 4.
	2. Оправомощава …………………. по предложенията от дневния ред да гласува по следния начин:
	По т. 1 ……….

	По т. 2 ……….

	По т. 3 ……….
.
3. Определя ……… за представител на Община Поморие в редовно годишно общо събрание на акционерите на Хоризонт АД, което ще се проведе на 30.08.2024 г. от 11:00 ч. в гр. Поморие, ул. „Търговска“ № 4, при невъзможност на …………..  да участва лично в общото събрание на „Хоризонт” АД като гласува съобразно интересите на Община Поморие по предложения дневния ред.
4. Допуска на основание чл.60, ал.1 от АПК предварително изпълнение на настоящото решение, с оглед защита на обществени интереси и поради краткия период от време между датата на вземане на настоящото решение от Общински съвет-Поморие и датата на провеждане на редовното годишно общо събрание на акционерите на  „Хоризонт“ АД.


Приложение: 1. Копие от писмо вх. рег. № 30-495-9/30.07.2024 г. от Председателя на Съвета на директорите на „Хоризонт” АД.
	



С уважение, 
ИВАН АЛЕКСИЕВ
Кмет на Община Поморие

